32001D0292
L 100/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 март 2001 година
за изменение на Решение 93/52/ЕИО за установяване на спазването от някои държави-членки или региони на изискванията относно бруцелозата (Brucella melitensis) и признаването им на статут на държава-членка или на регион, официално свободни от тази болест
(нотифицирано под номер С(2001) 952)
(текст от значение за ЕИП)
(2001/292/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (1), последно изменена с Решение 94/953/ЕО на Комисията (2), и по-специално приложение А, глава 1, част II от него,
като има предвид, че:
(1)
С Решение 93/52/ЕИО (3), последно изменено с Решение 97/315/ЕО (4), Комисията установи спазването от някои държави-членки или региони на условията които се отнасят до блуцелозата (Brucella melitensis) и им призна статут на държави-членки или региони, които официално свободни от тази болест.
(2)
В Австрия и във френските департаменти Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme и Vosges, бруцелозата е заболяване, което задължително се декларира поне от пет години; нито един случай не е бил официално потвърден поне от пет години и ваксинацията е забранена поне от три години. Следователно, има причина да се констатира, че тези региони спазват условията, посочени в приложение А, глава 1, част II, точка 1, буква б) към Директива 91/68/ЕИО.
(3)
При това положение Австрия и френските департаменти Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme и Vosges отговарят на предвидените условия, за да бъдат официално признати като свободни от бруцелоза.
(4)
Освен това Австрия и Франция се ангажират да спазват разпоредбите на приложение А, глава 1, част II, точка 2 към Директива 91/68/ЕИО. Целесъобразно е следователно да се признае на Австрия и на посочените по-горе френски департаменти статут на зони, официално свободни от бруцелоза (Brucella melitensis) и съответно да се измени Решение 93/52/ЕИО.
(5)
Овцете и козите, въведени във фермите в Австрия и в посочените по-горе френски департаменти, трябва в такъв случай да отговарят на условията, предвидени в приложение А, глава 1, част I, буква Г към Директива 91/68/ЕИО.
(6)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение I („Държави-членки“) към Решение 93/52/ЕИО се заменя с приложение I към настоящото решение.
Член 2
Приложение II („Региони“) към Решение 93/52/ЕИО се заменя с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 29 март 2001 година.